**Д О Г О В О Р**

№ РД ………………/…………….. 2019 г.

 Днес ……………. в град София между:

**НАЦИОНАЛЕН СТАТИСТИЧЕСКИ ИНСТИТУТ (НСИ)**, с адрес: гр. София, ул.„Панайот Волов“ № 2, БУЛСТАТ 000695146, представляван съгласно Заповед № РД-05-774/17.10.2017 г. от Цветан Нанов – главен секретар на НСИ, наричан по-долу за краткост **ВЪЗЛОЖИТЕЛ,** от една страна

и

.............................................................., ЕИК ........................................, със седалище и адрес на управление: гр. ……......…..............., ул. .....…........……............... №...….., вх. ………, ет. …….. телефон …………....................., факс ……......................, представлявано от ............……………………..............……………................., в качеството му на ……………………………, наричано по-долу за краткост **ИЗПЪЛНИТЕЛ** от друга страна,

на основание проведена процедура на договаряне без предварително обявление по Закона за обществените поръчки и Решение № РД …………./……….2019 г. на главния секретар на НСИ за определяне на изпълнител по обществена поръчка с предмет: „**Подновяване на абонаментна поддръжка на счетоводен продукт КОНТО**“, открита с Решение № ………../………….. 2019 г., се сключи настоящият договор за следното:

**I. ПРЕДМЕТ НА ДОГОВОРА**

 **Чл. 1.** Възложителят възлага, а Изпълнителят приема да предостави срещу възнаграждение и при условията на този договор абонаментно поддържане на счетоводен продукт „КОНТО“.

**Чл. 2.** Изпълнителят се задължава да предоставя услугата по чл. 1, съгласно Техническа спецификация – Приложение № 1, Техническо предложение – Приложение № 2 и Предлагани ценови параметри на Изпълнителя – Приложение № 3, представляващи неразделна част от този договор.

**II. СРОК НА ДОГОВОРА**

 **Чл. 3.** Срокът на настоящия договор е две години, считано от 18.02.2019 г., след подписването му от страните.

**III. ЦЕНА И НАЧИН НА ПЛАЩАНЕ**

 **Чл. 4.** **(1)** За извършване на услугата Възложителят заплаща на Изпълнителя сумата в размер на …………………. (с думи) лева без включен ДДС, съответно ……………….. (с думи) лева с включен ДДС, съгласно предлаганите ценови параметри на Изпълнителя – Приложение № 3.

 **(2)** Сумата по ал. 1 са включени всички разходи на Изпълнителя за изпълнение на услугата, включително и разходите за персонала, който ще изпълнява поръчката и/или на членовете на ръководния състав, които ще отговарят за изпълнението, като Възложителя не дължи заплащането на други разноски, направени от Изпълнителя.

 **(3)** Всички плащания по договора се извършват в лева, по банкова сметка, посочена от Изпълнителя, както следва:

 обслужваща банка: ……………………..

 IBAN: …………………………………...,

 BIC: ……………………………………...

**1.** Изпълнителят е длъжен да уведомява писмено Възложителя за всички последващи промени на банковата му сметка в срок до 7 (седем) дни, считано от момента на промяната. В случай, че Изпълнителят не уведоми Възложителя в този срок, счита се, че плащанията по посочената в настоящия член банкова сметка са надлежно извършени.

**2.** Възложителят заплаща ежемесечно за абонаментното поддържане на Конто на Изпълнителя: …………………………… (да се определени начина на плащане).

 **(4)** Сумата по ал. 1 е окончателна и не подлежи на промяна през целия срок на настоящия договор.

 **Чл. 5.** Всяко плащане по този договор се извършва въз основа на следните документи:

 **1.** приемо-предавателен протокол за приемане на услугата са съответния период, подписан от Възложителя и Изпълнителя, при съответно спазване на разпоредбите на Раздел VI (Предаване и приемане на изпълнението) от договора

 и

 **2.** фактура за дължимата сума за съответния период, издадена от Изпълнителя и представена на Възложителя.

 **Чл. 6. (1)** В случай, че част от услугата бъде изпълнена от подизпълнител, изпълнението може да бъде предадено отделно от изпълнението на останалите части на услугата. Подизпълнителят представя на Изпълнителя отчет за изпълнението на съответната част за съответния период, заедно с искане за плащане на тази част пряко на подизпълнителя.

 **(2)** Изпълнителят се задължава да предостави на Възложителя отчета и искането за плащане на подизпълнителя в срок до ……. (………) дни от получаването му, заедно със становище, от което да е видно дали оспорва плащанията или част от тях като недължими.

 **(3)** Възложителят приема изпълнението на частта от услугата, при съответно спазване на условията на Раздел VI от договора и заплаща възнаграждение за тази част на подизпълнителя в срок до ….. дни от подписването на приемо-предавателен протокол. Възложителят има право да откаже да извърши плащането, когато искането за плащане е оспорено от Изпълнителя, до момента на отстраняване на причината за отказа.

**IV. ГАРАНЦИЯ ЗА ИЗПЪЛНЕНИЕ**

 **Чл. 7. (1)** Изпълнителят гарантира изпълнението на произтичащите от настоящия договор свои задължения с гаранция за изпълнение в размер на 5% (пет) от стойността на договора по чл. 4, ал. 1 или сумата от …………… (……………) лева без ДДС.

 **(2)** Изпълнителят представя документ за внесената гаранция за изпълнение на договора към датата на сключването му.

 **(3)** Изпълнителят избира формата на гаранцията за изпълнение на договора измежду една от следните: 1. Парична сума, внесена по банковата сметка на Възложителя; 2. Банкова гаранция или 3. Застраховка, която обезпечава изпълнението чрез покритие на отговорността на Изпълнителя.

 **Чл. 8.** Когато гаранцията за изпълнение се представя във вид на парична сума, тя се внася по следната банкова сметка на Възложителя:

Банка: …………………

IBAN: …………………

BIC: …………………...

Всички банкови разходи, свързани с преводите на сумата са за сметка на Изпълнителя.

**Чл. 9. (1)** Когато гаранцията за изпълнение се представя във вид на банкова гаранция, Изпълнителят предава на Възложителя оригинален екземпляр на банкова гаранция, издадена в полза на Възложителя, която трябва да отговаря на следните изисквания:

**1.** да бъде безусловна и неотменяема банкова гаранция, да съдържа задължение на банката – гарант да извърши плащане при първо писмено искане от Възложителя, деклариращ, че е налице неизпълнение на задължение на Изпълнителя или друго основание за задържане на гаранцията за изпълнение по този договор;

**2.** да бъде със срок на валидност за целия срок на действие на договора плюс …………. (*най-малко тридесет дни*) дни след прекратяването на договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на Възложителя, при наличието на основание за това, са за сметка на Изпълнителя.

**Чл. 10. (1)** Когато гаранцията за изпълнение се представя във вид на застраховка, Изпълнителят предава на Възложителя оригинален екземпляр на застрахователна полица, издадена в полза на Възложителя (в която Възложителят е посочен като трето ползващо се лице (бенефициер), която трябва да отговаря на следните изисквания:

**1.** да обезпечава изпълнението на този договор чрез покритие на отговорността на Изпълнителя;

**2.** да бъде със срок на валидност за целия срок на действие на договора плюс ………. (*не по-малко от тридесет дни*) дни след прекратяването на договора.

**(2)** Разходите по сключването на застрахователния договор и поддържането на валидността на застраховката в полза на Възложителя, при наличието на основание за това, са за сметка на Изпълнителя.

**Чл. 11. (1)** Възложителят освобождава гаранцията за изпълнение в срок до 10 дни след изпълнението на договора и окончателно приемане на услугата в пълен размер.

**(2)** Освобождаването на гаранцията за изпълнение се извършва, както следва:

**1.** когато е във формата на парична сума – чрез превеждане на сумата по банковата сметка на Изпълнителя, посочена в чл. 4, ал. 3 от договора;

**2.** когато е във формата на застраховка – чрез връщане на оригинала на застрахователната полица/сертификат на представител на Изпълнителя или упълномощено от него лице.

**Чл. 12.** **(1)** Възложителят има право да се удовлетвори от гаранцията, независимо от формата, под която е представена, при неточно изпълнение на задълженията по договора от страна на Изпълнителя.

**(2)** Възложителят има право да усвои такава част от гаранцията, която покрива отговорността на Изпълнителя за неизпълнението.

**(3)** При едностранно прекратяване на договора от Възложителя, поради виновно неизпълнение на задълженията на Изпълнителя, сумата от гаранцията се усвоява изцяло като обезщетение за прекратяване на договора.

**(4)** Възложителят има право да усвоява дължимите суми за неустойки и обезщетения във връзка с неизпълнение на договора от гаранцията за добро изпълнение.

**(5)** В случай, че неизпълнението на задължения по договора от страна на Изпълнителя по стойност превишава размера на гаранцията, Възложителят има право да търси обезщетение по общия ред.

**V. ПРАВА И ЗАДЪЛЖЕНИЯ НА СТРАНИТЕ**

 **Чл. 13.** Изпълнителят има право да:

 **1.** получи възнаграждение в размера, сроковете и условията на договора;

 **2.** иска и получава от Възложителя необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора.

 **Чл. 14.** Изпълнителят се задължава:

 **1.** да изпълни договора с грижата на добър търговец и в съответствие с приложимото законодателство, клаузите на договора и приложенията към него;

 **2.** да сключи договор/и за подизпълнение с посочения/ите в офертата му подизпълнител/и *(когато е приложимо)* при спазване разпоредбите на чл. 75 от ППЗОП и в 3-дневен срок от сключване на настоящия договор, да предостави копие на договорите за подизпълнение на Възложителя;

 **3.** да информира своевременно Възложителя за всички пречки, възникващи в хода на изпълнението на работа, да предложи начин за отстраняването им, като може да поиска от Възложителя указания и/или съдействие за отстраняването им;

 **4.** да пази в поверителност, информацията станала му известна при или по повод изпълнението на договора;

 **5.** да оказва съдействие при отстраняване на възникнали проблеми със счетоводния продукт, качествено и в срок;

 **6.** да обезпечава в работно състояние внедрения счетоводен програмен продукт;

 **7.** да оказва консултантска помощ при обобщаване на счетоводните данни от поделенията;

 **9.** да извършва цялостна абонаментна поддръжка, съгласно чл. 1 от настоящия договор;

 **10.** след получаване на писмено съобщение от Възложителя, да изпрати в срок от 1 работен ден свой представител за отстраняване на възникнал проблем;

 **11.** след изтичане срока на свидетелството за марка, издадено от Патентното ведомство и продължаване на същия да представи ново свидетелство. При неизпълнение на това задължение, договорът се прекратява автоматично;

 **12.** след изтичане срока на лиценза за изключителни права за внедряване и поддръжка на счетоводен продукт „Конто 66“, да го поднови и представи нов. При неизпълнение на това задължение, договорът се прекратява автоматично;

 **13.** да осъществява абонаментно поддържане на програмните продукти за срок от две години, считано от датата на подписване на настоящия договор.

 **Чл. 15.** Възложителят има право:

 **1.** да получи изпълнение в съответствие с приложимото законодателство, клаузите на договора и приложенията към него;

 **2.** да осъществява контрол по изпълнение на работата по всяко време, без да е необходимо съгласието на Изпълнителя. Контролът на Възложителя не трябва да препятства работата и оперативната самостоятелност на Изпълнителя;

 **3.** Ако при извършване на работата Изпълнителят се е отклонил от предмета на договора или ако изпълнената работа има недостатъци, Възложителят има право:

 **А)** да определи подходящ срок, в който Изпълнителят безвъзмездно да поправи работата си;

 **Б)** да поиска намаление на възнаграждението, съразмерно с неизпълнението;

 **В)** да прекрати договора с двуседмично предизвестие, когато предоставянето на услугата – предмет на настоящия договор се забави неоправдано или не може да се предостави. В този случаи Възложителят дължи на Изпълнителя възнаграждение само за извършените работи до датата на прекратяването.

 **Чл. 16.** Възложителят се задължава:

 **1.** да окаже необходимото съдействие за изпълнение на работата;

 **2.** да предостави свободен достъп на Изпълнителя или на упълномощени от него лица до счетоводния програмен продукт;

 **3.** да не допуска намесата на лица, които не работят в дружеството на Изпълнителя или не са упълномощени от него да обслужват Възложителя по предмета на настоящия договор;

 **4.** да заплати договорената цена в размера, по начина и сроковете, определени в настоящия договор.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

 **Чл. 17.** Предаването на изпълнението на услугата се документира с протокол за приемане и предаване, който се подписва от представители на Възложителя и Изпълнителя в два оригинални екземпляра – по един за всяка от страните.

 **Чл. 18.** Възложителят има право да:

 **1.** приеме изпълнението, когато отговаря на договореното;

 **2.** откаже да приеме изпълнението при съществени отклонения от договореното.

**VII. ОТГОВОРНОСТИ И НЕУСТОЙКИ**

 **Чл. 19.** При просрочване изпълнението на задълженията по този договор, неизправната страна дължи на изправната неустойка в размер на 0,2% (нула цяло и два процента) от стойността на неизпълнената част от услугата, но не повече от 20 % (двадесет процента) от сумата по чл. 4, ал. 1.

 **Чл. 20.** При констатирано лошо или друго неточно или частично изпълнение на отделна дейност или при отклонение от изискванията на Възложителя, посочени в техническата спецификация, Възложителят има право да поиска от Изпълнителя да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, Възложителят има право да задържи гаранцията за изпълнение и да прекрати договора.

 **Чл. 21.** При разваляне на договора поради виновно неизпълнение на някоя от страните, виновната страна дължи неустойка в размер на 20% (двадесет процента) от стойността на договора.

 **Чл. 22.** Възложителят има право да удържи всяка дължима по този договор неустойка чрез задържане на сума от гаранцията за изпълнение, като уведоми писмено изпълнителя за това.

 **Чл. 23.** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**VIII. НЕПРЕОДОЛИМА СИЛА**

 **Чл. 24. (1)** Страните по настоящия договор не си дължат обезщетение за претърпени вреди и загуби, в случай че последните са причинени от непреодолима сила, а именно обстоятелства, включително от извънреден характер, възникнали след сключване на договора, независимо от волята на страните, които не са могли да бъдат предвидени и правят невъзможно изпълнението при договорените условия.

 **(2)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

 **(3)** Страната, засегнатата от непреодолима сила е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 10 (десет) дни от настъпването на непреодолима сила. При неуведомяване се дължи обезщетение за настъпилите от това вреди.

 **(4)** Докато трае непреодолимата сила, изпълнението на задълженията на страните и на свързаните с тях насрещни задължения се спира. След отпадане на непреодолимата сила страните са длъжни да подновят изпълнението на договорните си задължения, като сроковете за изпълнение се увеличават съразмерно със срока на действие на непреодолимата сила.

**IX. ПРЕКРАТЯВАНЕ НА ДОГОВОРА**

 **Чл. 25.** Настоящият договор се прекратява:

 **1.** с изтичане на предвидения в чл. 3 срок;

 **2.** при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата в срок до 5 (пет) дни от настъпване на невъзможността и представи доказателства;

 **3.** при виновно неизпълнение на задълженията на една от страните по договора с 14-дневно писмено предизвестие от изправната страна;

 **4.** от Възложителя с едномесечно писмено предизвестие, ако в резултат на обстоятелствата, възникнали след сключването му, не е в състояние да изпълни своите задължения;

 **5.** от Възложителя без предизвестие в случай на частично или пълно неизпълнение на задълженията за доставка или за гаранционно обслужване от Изпълнителя с повече от 20 дни;

 **6.** от Възложителя с 14-дневно писмено предизвестие при открито производство за ликвидация или за обявяване в несъстоятелност на Изпълнителя.

**Х. ЗАКЛЮЧИТЕЛНИ УСЛОВИЯ**

**Чл. 26.** **(1)** Изменение на сключения договор за обществена поръчка се допуска по изключение, при условията на Закона за обществените поръчки и правилника за неговото прилагане с допълнително писмено споразумение между страните, което става неразделна част от настоящия договор.

**(2)** Всички съобщения, предизвестия или нареждания, свързани с изпълнението на този договор, са валидни, когато са направени от страните в писмен вид по пощенски път (с обратна разписка), по факс или по електронен път до посочените лица за контакт по ал. 8, или предадени чрез куриер срещу подпис от приемащата страна, като сроковете текат от получаването им. Съобщения или уведомления, получени в неработен ден, ще се считат за получени на следващия работен ден.

**(3)** Всяка от страните се задължава да уведоми писмено другата страна при промяна на адресна или друга регистрация, както и на лицата, упълномощени да подписват необходимите документи във връзка с изпълнение на договора.

**(4)** Когато някоя от страните е променила адреса си, без да уведоми за новия адрес другата страна, съобщенията ще се считат за надлежно връчени и когато са изпратени на стария адрес.

**(5)** Всички спорове, възникнали между страните при и по повод изпълнението на настоящия договор, се решават по пътя на преговорите, а при липса на съгласие – от компетентния съд в Република България.

**(6)** Нито една от страните няма право да прехвърля правата и задълженията, произтичащи от този договор, на трета страна, освен в случаите на сключен договор за подизпълнение, с подизпълнител, който е посочен в офертата на Изпълнителя. Въпреки наличието на подизпълнител, отговорността за изпълнението на предмета на договора е на Изпълнителя.

**(7)** При обработване на лични данни в изпълнение на настоящия договор, страните гарантират, че прилагат подходящи технически и организационни мерки по такъв начин, че обработването на лични данни e в съответствие с изискванията на Общия регламент относно защитата на данните и ЗЗЛД и осигуряват защита на правата на субектите на данни.

**(8)** Страните не могат да възлагат обработване на лични данни в изпълнение на договора на трети лица без писмено разрешение от другата страна. Страната, която възлага обработването на трето лице следва да гарантира, че лицата, оправомощени да обработват личните данни, са поели ангажимент за поверителност, както и че третото лице е предприело действия за прилагане на подходящи технически и организационни мерки за осигуряване на подходящо ниво на сигурност на личните данни и защита на правата на субектите. При оценка на подходящото ниво на сигурност се вземат предвид рисковете, които са свързани с обработването като: случайно или неправомерно унищожаване, загуба, промяна, неразрешено разкриване или достъп до прехвърлени, съхранявани или обработени по друг начин лични данни.

**(9)** В случай, че се установи нарушение на сигурността на обработваните лични данни, страната установила нарушението, уведомява другата без ненужно забавяне, като ѝ предостави цялата налична информация във връзка с нарушението и своевременно уведомява надзорния орган – КЗЛД за установеното нарушение.

**(10)** Страните гарантират, че обработването на лични данни, предоставени и получени за провеждането на обществената поръчка, както и за изпълнението на настоящия договор, няма да надвишава целите, за които са събрани и данните ще бъдат заличени след изтичане на сроковете, установени в националното законодателство или в правото на ЕС.

**(11)** За всички неуредени въпроси в настоящия договор ще се прилагат разпоредбите на действащото българско законодателство.

**(12)** Страните определят отговорни лица по изпълнението на договора, както и с право да подписват необходимите документи във връзка с изпълнението на договора:

1. За Възложителя: … – тел. …, моб. тел. …, e-mail: ...@ ….…, адрес: гр. София, …;

2. За Изпълнителя: … – тел. …, моб. тел. …, e-mail: ...@ ….…, адрес: гр. София, …;

**(13)** Неразделна част от този договор са следните приложения:

- Приложение № 1 – Техническа спецификация на Възложителя;

- Приложение № 2 – Техническо предложение на Изпълнителя;

- Приложение № 3 – Ценово предложение на Изпълнителя;

**(14)** При констатирани несъответствия между договора и приложенията, приоритетът на документите е както следва: Техническа спецификация – Приложение № 1, Договорът, Техническо предложение – Приложение № 2, Ценовото предложение на Изпълнителя – Приложение № 3.

Настоящият договор се подписа в два еднообразни екземпляра, по един за всяка от страните, и влиза в сила от датата на подписването му.

**ВЪЗЛОЖИТЕЛ:** ……………… **ИЗПЪЛНИТЕЛ:** ………………..